LidanRubinov/Halacha-QA huggingface dataset:
שאלה: גירושים פיקטיביים : אני כהן ונרדף זה כמה שנים ע"י רשויות המדינה (מס הכנסה, ביטוח לאומי, עיריות, הוצאה לפועל וכו ). לטענתם יש לי חובות עד לב השמים שאין שום סיכוי כי אוכל לשלמם. באחרונה הם פנו לאשתי על מנת לעכל את נכסיה. איננו רוצים להתגרש אך רשויות הממשלה מאלצות אותנו לעשאת זאת עקב עיכולים אפשריים נגד אישתי. ברצוני להתגרש בצורה פיקטובית בבית הדין הרבני כדלהלן: לפני הליך הגירוש אכתוב מסמך בפני 3 עדים כי הגט שאני כותב בבית הדין הרבני אינו בתוקף והוא למראית עיין בלבד עקב ממשלת השמד ורשויותיה. את המסמך אתן לאשתי. לאחר כן אפנה לבית הדין הרבני ואתגרש כחוק. רציתי לוודא כי לפי ההלכה, אני עדיין אהיה נשוי אך רשום כגרוש ברשויות המדינה.
תשובה: הנושא סבוך מאד מבחינה הלכתית מכמה סיבות שלא נפרטן, ובאופן כללי מי שאינו בקי בגיטין וקידושין אל יהיה לו עסק איתם. אתה עלול לאסור את אשתך עליך. כמו כן, אסור להסתיר את האמת מפני בית הדין. הטוב ביותר הוא שתשטח את טענותיך בגלוי בפני בית הדין. הרב ינון זמיר
שאלה: מינקת ביום כיפור : נולדה לנו בת לפני כחודש וחצי. היא רק יונקת כחצי שעה עד שעה כל 4 שעות. אשתי מרגישה צמא מיד בתחילת כל הנקה. לבתנו עדיין צהבת קלה. אשתי נסתה לשאוב לה חלב אך הוא הספיק רק ל2 דקות אחר כך היתה צריכה להניק שוב.
תשובה: יש לשתות הרבה בערב יום כיפור ובים וכיפור להימצא במקום ממוזג כל היום וללא מאמץ. אם התינוקת מגלה סימני רעב, כגון: שהיא בוכה אחרי כשעתיים וגם לאחר הנקה היא שוב בוכה אחרי זמן קצר, על האמא לשתות משקה מזין כ-40 ס"ס כל 9 דקות. אם הכמות לא מספיקה יש לשתות בכפית זו אחר זו את הכמות הנחוצה.
שאלה: ערכה של טבעת נישואין: קודשתי בטבעת כסף לא שלמה האם זה יהווה בעיה בנישואין?
תשובה: אין בזה שום בעיה, והקב"ה יברך את ביתכם בכל הברכות הראויות לישראל בניו.אכי"ר.
שאלה: טקסט עיברי בכתב קדום: אני אוהב ללמוד ארכיאולוגיה והיסטוריה ויצא לי להתעסק בלא מעט טקסטים עבריים שכתובים בכתב ליבונאה רעץ דעץ, והנושא מאד מעניין וכיפי לטעמי. ידוע לי שהכתב המעולה לענייני קודש זה אך ורק הכתב שנקרא אשורי, אך עלתה שאלה שאני לא מצליח למצוא עליה תשובה. מכיוון שאני עוסק גם במוזיקה (רוק כבד אומנותי יהודי (גם מוזיקלית וגם דתית) אני אוהב להשתמש בכל מיני אלמנטים "עבריים" באומנות מסביב המוזיקה,כי אני יודע שהדברים האלה יכולים לעזור לקרב יהודים, והמוזיקה שלי בגלל אופיה (מוזיקה רוקית עם אלמנטים של מוזיקה יהודית) יכולה להגיע ליהודים מאד רחוקים שמעולם לא באמת חקרו על יהדות אבל יכולים "להתקרב לשורשים" דרך המוזיקה עצמה, ולכן אני אוהב להשתמש בכל מיני אלמנטים כאלה כמו הכתב העברי העתיק (וכל מיני דברים) באומנות מסביב המוזיקה,כדי שזה יגרום למשיכה והתעניינות ביהדות מצידם מעבר למוזיקה. עכשיו, סיפרתי לחבר שאני יודע לקרוא ולכתוב את הכתב, ומכיוון שיש דעה שבכתב הזה ניתנה התורה,יכול להיות שהוא קדוש ואולי אסור לכתוב אותו. האם יכול להיות שזה אסור? (ברור לי שלמשל לכתיבת ספרי תורה או מזוזות וכו, משתמשים אך ורק לכתב אשורי למשל,ושאסור לכתוב בכתב ליבונאה ספר תורה,השאלה היא האם מותר לכתוב את הכתב סתם ככה בכתיבה רגילה, לקרוא ולכתוב אותו לשם לימוד, או לשם כתיבה בסוג הכתב הזה למשל בדוגמה שהבאתי,כדי למשוך את העין (ואם מותר,האם מותר למשל לכתוב פסוקים בכתב זה למשל על עטיפה ציור ובאופן כללי, כדי שזה למשל יעניין וימשוך את העין מכיוון שזה כתב שנראה מיוחד כזה ומושך את העין?)
תשובה: טוב שלא לכתוב דברי חול באותם אותיות שכותבים בס"ת, וכמו שכתב הרמ"א בחלק יו"ד (סי' רפ"ד ס"ב) בשם רבינו ירוחם. וגם בדין זה ישנם רבים החולקים ומתירים. ובכתב שלנו, שרק נראה דומה לכתב אשורי אך אינו ממש כתב אשורי, אין בו קדושה ומותר לכתוב בו דברי חול. עיין בכל זה בשו"ת ציץ אליעזר חלק טו סימן ז.
שאלה: אירוע מעורב מטעם העבודה בשעות הערב: אני עובד בתעשיה אוירית בתחום הנדסת תוכנה. הנהלת התחום אירגנה אירוע מסוג קומזיץ על האש. האירוע הוא מעורב (יחס הגברים והנשים הוא חצי חצי), בשעות הלילה על חוף הים (ללא רחצה). האירוע אינו פתוח לבני זוג. אני רוצה לציין שבמחלקה יש עוד מספר בחורים דתיים מלבדי. אני באופן אישי מרגיש שאני לא מתחבר לרעיון של כל האירוע הזה, אבל האם אפשר להשתתף בו במגבלות מסוימות על מנת לא ליצור אוירה שה"דתיים" שוב לא משתתפים או שאולי מראש מדובר באיסורים שאינני מודע אליהם? האם על כל הדתיים בתחום לגבש עמדה אחידה כדי לא לעשות צחוק מעצמנו שחלק כן משתתפים וחלק לא?
תשובה: אם אפשר לתת למפגש הזה תוכן רציני לעורר דיון בנושא ערכי ולא רק בילוי חברתי אזי יש מקום להשתתף. אם לאו אולי לחפש את הדרך להיות זמן קצר כך שמצד אחד לא פרשת אך גם לא ממש היית.
שאלה: הזכרת שם האב ושם האם: כבוד הרב, למה במי שברך לחולה אומרים את שם האם ואילו בעלייה לתורה אומרים את שם האב?
תשובה: בתפילה יש להתפלל באופן הברור ביותר. מאחר והאמא היא זאת שנשאה אותו ברחמה וגידלה אותו מזכירים את שמה על החולה. בעלייה לתורה רוצים לייחס את העולה, יחוסו הולך אחר אביו. כמו שהיותו כהן או לוי תלוי באביו כך גם יחוסו.
שאלה: להמתין לאחר קציצות טבעול: כמה זמן יש להמתין, אם בכלל, כאשר אופים בתנור קציצות טבעול (פרווה) ביחד עם שניצל עוף והאדם אכל רק את קציצות הטבעול?
תשובה: אם בקציצות אין טעם של בשר, אין צורך להמתין כלל.
שאלה: עזרה באמונה: ו לך. עכשיו עליתי לכיתה י ואני לומד פילוסופיה כמקצוע חובה והמורה שלי הראה לי כמה שאלות שמעניינות אותי. 1. בראשית א פס כא-טו נאמר שה יצר את החיות ואחר מכן את אדם וחווה ולעומת זאת בראשית ב פס ז-סוף הפרק אומרים שה יצר את האדם לאחר מכן את החיות ואז את החווה זה סותר אחד את השני מה ההסבר לזה? 2. אם נסתכל בראשית ב פס יא-טו, רשום על גן עדן ועל מקומות שם מקומות אשר נמצאים בעירק היום או לפני שנים רבות היו נמצאים. המורה שלי טוען שגן עדן זה עירק. אני איני מאמין לזה. אך אם יש תשובה שאני אוכל אולי להראות לו אני אשמח. 3. ויקרא י פס ה, רשום שהשפן מעלה גרה והיום ידוע לנו שזה לא נכון. ובכן, גם בפס ו רשום שהארנבת מעלה גרה וגם היא אינה מעלה גרה, איך זה יכול להיות? האם יכול להיות שחסר מילה שנמחקה עם השנים או הסבר כלשהו.
תשובה: : בפרק ב' לא כתוב שהבהמות נבראו לאחר האדם. כתוב שכל עוד שלא הובאו הבהמות לאדם לא היה להם שם ורק האדם נתן שמות לכל בעלי החיים. בכל אופן לגבי בריאת חוה נראה שיש כאן סיפור אחר. וח משום כך אמרו שבתחילה נבראו אדם וחווה כאישיות אחת מחוברת. אולם לאחר מכן היתה הפרדה בין הנפשות. מבחינה גאוגרפית קשה הלרכיע היכן גן עדן. ההגיון אומר שזה בארץ ישראל. מה שצויינו נהרות הפרת והחידקל אין הוכחה בדיוקבאזור שלנו היה הגן. מוכח שהיה כאן באזור אולם אין ידיעה בדיוק זה היה. לגבי שאלת המעלה דגרה אני צריל לבדוק לעיין בענין.
שאלה: כפרות לכמה אנשים יחד: נשאלתי ע"י אדם מבוגר המתנדב בבית אבות. שם אשה ממוצא תימני נתנה לו סכום כסף לכפרות ורשימה עם 35 שמות. ושאל אותי אם הוא צריך לומר את הנוסח ולהפריד בין שמות הנשים לבין שמות הגברים, וכן שהוא ממוצא אשכנזי ולא נוהג לומר את הנוסח (זו כפרתי וכו ). שאלתי: אם הוא יכול לעשות על דעת עצמו פשוט לתרום את הכסף לצדקה או שמא צריך לעשות כמנהג מי ששלח אותו. וכן האם יש צורך להפריד בין שמות הגברים לבין שמות הנשים? בברכת גמר חתימה טובה.
תשובה: גם אשכנזים נוהגים לומר את הנוסח זו כפרתי. שיאמר: זאת כפרת הרשומים פה. אין צורך להפריד בין המינים.
שאלה: להרכיב פאזל ביום כיפור שיוצא בשבת: השנה יום כיפור יוצא ביום שבת. הבנתי שיש איזה בעיה הלכתית עם הרכבה של פאזל. האם אפשר לקבל תשובה ברורה בנושא?
תשובה: אין הבדל בין יום כיפור לשבת בדין זה. אני מצרף לך תשובה של הרב ליאור בנושר פאזל בשבת, והוא הדין ליום כיפור. שאלה: האם מותר להרכיב ולפרק משחק פאזל בשבת? תשובה: מכיוון שפאזל הינו משחק שנועד לפירוק והרכבה אין בעיה לשחק בו, אך ילדים מעל גיל מצווה עדיף שיימנעו מלהרכיב פאזלים בשבת. הרה"ג דוב ליאור בברכת התורה, WWW.Yeshiva.org.il
שאלה: יום כיפור שחל בשבת: מה דין יו"כ שחל בשבת מבחינת דיני השבת בהתחשב בדעת ר"ע איגר וחת"ס שנוהגים בו: האם חולה שהותר לו לאכול צריך לעשות קידוש? האם יש דין סעודת מלווה מלכה שאין מצווה כלל? מה דין הבשמים ומה לענין דיני כבוד ועונג הנוהגים בשבת?
תשובה: ביום כיפור שחל בשבת אין מקדשים גם חולים שמותרים באכילה אך מברכים ברכת המזון ואומרים רצה ויעלה ויבוא. בהבדלה, אם אין מנהג אחר יברך על הבשמים. ולעניין הנר, נוהגים להחמיר ולברך על נר ששבת ואם אין נר כזה מברך על נר שמדליק במוצאי שבת.
שאלה: שאילת צרכים בשבת: ע"פ הגמ במס ברכות, כ"א לומדים שמי שטעה והתחיל אתה חונן בליל שבת בשחרית ממשיך את הברכה, מכיוון שחכמים בעצם לא שינו את נוסח תפילת העמידה בשבת ורק על מנת שלא להטריחו, אמרו שיתפלל אדם תפילת שבע. אם כן, מניין נובעת הבעייתיות בשאילת צרכים בשבת אבינו מלכנו, סליחות ביו"כ והרי כל הסיבה שחכמים תיקנו שבע ברכות במקום שמונה עשרה נובעת מ לא אטרחוהו רבנן ולא מבעיה של שאילת צרכים?
תשובה: חכמים תיקנו שבשבת לא ישאלו צרכים, אמנם הסיבה היא לא להטריח, אבל לאחר שתיקנו אין זה משנה מהי הסיבה ולא מבקשים בקשות פרטיות, אלא אם מדובר בחולה מסוכן וכדו'.
שאלה: עצות לזכרון בלימוד : אני בחור כמעט בן 30 ואני צמא ללימוד תורה גמרא וכו אך אינני משום מה מצליח לזכור את הלימוד ולאחר יומיים אני כבר שוכח את הלימוד. רציתי לדעת האם יש לרב המלצות עבורי בנושא זה?
תשובה: א. תעשה מאמץ בזמן הלימוד להתרכז רק בלימוד, הריכוז יחד עם עומק הכוונה בזמן הלימוד, הם סגולה שהדברים יחקקו בליבך. ב. תעורר בעצמך את החשק והרצון ללמוד, כאשר הלימוד נעשה מתוך להט נפשי פנימי, סבירות גבוהה היא שהלימוד יחקק בליבך. ג. תתפלל לקב"ה בתפילת שמונה עשרה שהקב"ה יעזור לך שלא תשכח את הלימוד. ד. תחזור יותר פעמים על הלימוד.
שאלה: לבשל לארוחה בשרית במחבת פרווה : במחבת פרווה טוגנו חבתיות חלביות בטעות, האם המחבית היא חלבית? האם אוכל להמשיך ולטגן בה דברים שהם פרווה ולהגישם בארוחה בשרית?
תשובה: המחבת אכן נהפכה לחלבית. הטוב ביותר זה להכשיר אותה בכדי שלא יווצרו טעויות. אם זה לא ניתן, אפשר לבשל בה באופן קבוע פרווה ולאכול בארוחה בשרית.
שאלה: מים מרים לצורך תרופות ביום כיפור: אני נוטל כדורים שונים ובין שאר הכדורים אני נוטל קסטרל XL. עם שאר הכדורים אני מסתדר בזה שאני משנה את זמן נטילתם. אספרין, כמובן שאיני לוקח בצום. אולם את הכדורים שציינתי אני חייב ליטול גם בליל כיפור לפני השינה עם כוס מים. אי נטילת הכדור עלולה לגרום לי לעצירת מי רגליים (אי מתן שתן) ולנזקים בלתי הפיכים. וכאמור את הכדור צריכים ליטול עם כוס מים. לפיכך אני מחפש דרך לפגום במים שלא תהא הנאת החיך ואיני יודע מה לעשות. אחת הבעיות בפגימת המים היא זו שאני סובל מדלקת כרונית בוושט וסובל מצרבות קשות ומגיע בשל כך כמעט עד שערי מות. אחרת, הייתי מוסיף למים תמצית מרוכזת של תה אבל תה מכיל קופאין שגורם לי צרבות קשות. לסיכום: אבקש עצה מה להוסיף למים לצורך פגימתם ושתיתם לצורך נטילת הכדורים. בברכת שנה טובה וגמר חתימה טובה
תשובה: נסה עד יום כיפור מים מרים שאינם צורבים, כגון: בשל מים עם כמה עלי אקליפטוס וכדו'. אם אין מוצא, בלע את הכדור עם מים פחות מכשיעור.
שאלה: צום ושהחיינו ליולדת בת: 1. כמה זמן אחרי שאישה ילדה היא לא צריכה לצום בכיפור? זה משנה אם היא מניקה? יש חובה לא לצום? מותר לאכול ולשתות וכמה? 2. האם ברכת שהחיינו על בת מברכים (עדות המזרח) שני ההורים או רק האב והאישה פטורה בין ששמעה את הברכה ובין שלא? עד מתי מותר להורים או רק לאב (לפני התשובה הקודמת) לברך שהחיינו אם לא בירך באותו רגע שראה את התינוקת?האם מותר לאנשים אחרים שבאים לבקר לברך גם שהחייינו כי בכל זאת זה משמח גם אותם או שיברכו הטוב והמטיב? 3.האם על מכשיר כמו מיקרוגל צריך לברך שהחיינו ואם כן כמה זמן מאז השימוש שלנו כי עבר בערך שבוע והשתמשנו ולא בירכנו? 4.מתי צריך להגיד ברכת הגומל על הולדת בת? האם אפשר לבד בבית או צריך מניין או שזה רק רצוי? גיסתי ילדה לפני שבוע וחצי בערך היא עדיין יכולה להגיד? גם לבד בבית? האם את השם של הבת צריך גם לומר בבית כנסת בשבת או בזמן אחר? בזמן עלייה לתורה או שזה לא משנה ואם אחי לא שומר שבת זה בעייתי במובן הזה? 5.אני ובעלי חוזרים בתשובה אבל בעבר אני בעל אופן לא הייתי ממש ישרה ורימיתי אף חברות ביטוח (בקטנה) אך בכל זאת הבנתי שאם החברה לא תקפיד עלי אז זה ר? ייתכן כך? ואם לא חלילה אז איך עלי להשיב אני מפחדת ומבויישת מכך ויש מצב בשל הונאה שעוד יעמידו אותי למשפט ובכלל אני גם לא זוכרת כמה זה היה מדובר ולברר עכשיו עם אנשים שקשורים בזה אני ממש מתפדחת. יש אפשרות לתרום צדקה בערך בסכום שנראה לי וכך לא אצטרך לפנות אליהם? אשמח לתשובה על כל השאלות גם הקטנות שבתוך הגדולות. רב תודות גמר חתימה טובה
תשובה: 1)בשלושת בימים הראשונים חייבת לאכול אפילו אם היא חושבת שהיא יכולה לצום. לאחר מכן עד תום שבעה ימים, אם היא מרגישה צורך - אוכלת, ואם לא דינה כחולה שאין בו סכנה. הרבה מהפוסקים אומרים שבופרים את הימים לעניין זה מעת לעת, דהיינו היום הראשון לא נגמר בשקיעתו, אלא לאחר 24 שעות עובר יום וכן הלאה. לאחר שבעה ימים דינה כחולה שאין בו סכנה ואסור לצום אלא אם רופא קובע שבמצב הספציפי שלה היא לא צריכה לצום. 2) גם האב וגם האם מברכים, אולם האב יכול לברך בנוכחות האם ולכוון להוציא אותה בברכתו ועליה לענות אמן ולהתכוון לצאת. בשבוע שבועיים הראשונים ללידה ניתן עדיין לברך. אורחים אינם מברכים 3) אינני יודע אם על מיקרוגל מברכים כיוון שהוא לא מכשיר כל כך חשוב היום. אבל על תנור או מקרר וכדו' אם יש שמחה מברכים. אולם אם המכשיר נועד לשמש את כל בני הבית לא מברכים שהחיינו אלא הטוב והמטיב. 4) צריך לבראך כאשר היולדת חוזרת לעצמה. בדרך כלל זה קורה לאחר שבועיים שלוש מהלידה. צריך מניין אך ניתן לכנס מנין אנשים בבית. כנ"ל לגבי קריאת השם, אין צורך דווקא בבית הכנסת אך צריך להיעשות בפני פורום של עשרה אנשים. 5) אפשר להחזיר להם את הכסף על ידי תיקון של הרכב בצורה עצמאית במקרה שמגיע החזר מהביטוח.
שאלה: תפילה בצבא ביום כיפור: בתור חייל שביום כיפור ישמור במוצב, האם מותר לי להתפלל גם במהלך השמירה כשאני עם ווסט עליי או שאני צריך לחכות לרדת מהשמירה (כשאני בלי ווסט) ורק אז להמשיך בתפילה? השמירות שלי יוצאות 2-2 (2 שעות שמירה, 2 מנוחה), כך שאם אני אתפלל רק במהלך שעות המנוחה שלי יישאר לי מעט זמן בשביל התפילות? וכדי להבהיר, אין שום בעיה מבחינה מבצעית בתפילה במהלך השמירה. זה אזור רגוע, ומותר ע"פ הנהלים להתפלל לקרוא במהלך השמירות.
תשובה: הדבר החשוב ביותר הוא לשמור על הכוחות שלך בכדי שתצליח לצום כל היום. אם אתה צריך את שעות המנוחה לנוח ולא להתפלל בכדי שיהיה לך כח, אזי תנוח בהם. אם יש מניין במוצב ותוכל בהפסקות להצטרף אליו, רצוי. אם התפילה לא מפריעה לעירנות השמירה שלך, מותר לך להתפלל עם הווסט. בכל אופן, כדאי לתכנן שתפילות העמידה יהיו בזמן המנוחה בכדי שתוכל להתרכז בהם ללא הפרעה.
שאלה: לאכול דבר חריף עם גבינה: האם חריף (פלפל חריף, שום) שנחתך בסכין בשרית מותר לאוכלו עם גבינה?
תשובה: לא.
שאלה: ת עבור שפשוף ברכב: ראובן פגע ברכב של שמעון תוך כדי חניה. נוצר שפשוף של הצבע עם שקע קטן. תיקון במוסך יעלה לשמעון 1200 ש"ח, וזה מה שהוא דורש מראובן. ראובן טוען שהרכב לא חדש ויש לו פה ושם שריטות קטנות שלא תוקנו והוא מוכן לשלם 100 ש"ח כי זה להערכתו מה שירד המחיר של הרכב בגין השריטה ( במידה ושמעון ירצה למכור) 1- לפי ההלכה איזה חישוב צריך, ירידת הערך או העלות במוסך? 2 - במידה והולכים על ירידת ערך ואין הסכמה בין הצדדים על הסכום אבל מסכימים ששמאי מקצועי יבדוק - מי צריך לשלם לשמאי?
תשובה: כשיש אפשרות לתקן את הנזק, המזיק חייב לתקנו. ראה שו"ע חושן משפט סימן שפז בש"ך סעיף קטן א. שנה טובה הרב מיכאל יומטוביאן
שאלה: האם שיט בים התיכון הוא יציאה מהארץ?: במסגרת העבודה היה לנו יום כיף במרינה בהרצליה ושם הפלגנו ביאכטות בערך קילומטר מערבה בתוך הים. רק כשהייתי כבר בים חשבתי על זה: האם יש בזה איסור יציאה מהארץ?
תשובה: זה נקרא בתוך גבולות ארץ ישראל.
שאלה: נרות שבת לרווקה: 1. האם לרווקה מותר לברך על נרות שבת? 2. אימי נפטרה ואני ואחותי הקטנה מדליקות נרות שבת. שתינו רווקות, האם אחת מאיתנו צריכה לברך על הנרות או כל אחת מאיתנו צריכה לברך בנפרד? 3. במידה ומותר לרווקה לברך - לפעמים סבתי מדליקה איתנו נרות שבת, האם במצב הזה אנחנו לא צריכות לברך?
תשובה: לפי מרן המחבר, בחדר שיש בו נרות דולקים לא שייך לברך על הדלקת הנרות והברכה היא ספק ברכה לבטלה, אמנם הרמ"א מיקל בזה בשל ריבוי האור. ולכן, ראוי לכתחילה שאחת מכם תברך בקול ותכוון להוציא את השניה ידי חובה, והיא כמובן תענה אמן. אפשרות נוספת היא שכל אחת תדליק ותברך בחדר אחר (בחדר שישנים בו או במטבח).
שאלה: כלי עץ, פלסטיק וסיליקון: יש לנו בבית כלים מעץ, פלסטיק וסיליקון. רציתי לדעת אם אפשר להשתמש בהם גם לחלבי וגם לבשרי או שחייב כלים נפרדים לבשר ולחלב, רוב הזמן משתמשים בהם במאכלים חמים. עץ- כפות, סיליקון- כפות ותבניות, פלסטיק-קופסאות איחסון. אנחנו הולכים לפי הרב אליהו זצ"ל אם יש שינוי בין הפוסקים נשמח לדעת את פסיקתו של הרב אליהו זצ"ל. מראש!
תשובה: אין להשתמש בכלים מחומרים אלו לבשר וחלב כיון שהם בולעים בזמן השימוש. ואם השתמשו בהם, יש להכשירם כיון שנטרפו.
שאלה: תפילה בבית ספר עם ילדים מפריעים: בישיבה שלי יש יום אחד בשבוע שהכיתה שלי מתפללת מנחה לבד בבית מדרש (כל הכיתות האחרות מתפללות לפנינו כי לנו יש שיעור מתי שהם מתפללים). בכיתה שלנו יש משהו כמו 15 ילדים מעל גיל בר מצווה וכשאנחנו רוצים לעשות מנין איזה 8 ילדים צועקים ומזלזלים בתפילה - אבל הם עונים בכל זאת. האם עדיף להתפלל יחידי בלעדיהם או שיותר חשוב המנין ולהתפלל כמו שאמרתי בזלזול כשיש 10 שעונים?
תשובה: עדיף להתפלל במניין מבחינה חינוכית. כי גם אלו שמפריעים בסוף אולי יעריכו את התפילה, אבל אם לא תהיה להם עכשיו תפילה הם יידרדרו לגמרי.
שאלה: הגדרת נביא: מה זה בדיוק נביא? במה הוא שונה מרב, תלמיד חכם וכו?
תשובה: : באופן כללי נבואה זו מדרגה של ראיית ציורים ומראות אלוקיים בצורה שהאדם כולו מלובש במראות אלו ויש לאדם השראה והשגות חדשות כתוצאה מהתגלות הנבואה. תלמיד חכם בדרך כלל כל השגותיו קשורות לשכל. בנביא ההשגות באות מכוח הדמיון.
שאלה: הריון תאומים וצום כיפור: אני בחודש השביעי להריון תאומים. עד כה ב"ה לא היו בעיות מיוחדות אך ההריון מוגדר הריון בסיכון. האם עליי לצום וכיצד עליי לנהוג על מנת שלא להגיע למצב של סיכון ולידה מוקדמת?
תשובה: עלייך לשאול רופא שמיים ולנהוג כמו שיאמר לך. הרב חיים כץ
שאלה: אונן וברכת הגומל: אונן שמתו נפטר בחו"ל ועבר לשם בטיסה ארוכה - היה בלוייה ולאחר שנקבר מתו - האם חייב בברכת הגומל?
תשובה: חייב
שאלה: יום כיפור לחייל המפנה ישובים: הרב, אני משרת בשבי שומרון ועסוק בפעילות מבצעית ובין השאר גם פעילות של הורדת חברה מחומש וזה דבר המצריך מאמץ. האם מותר לי לשבור את הצום בשביל פעילות מעין זו?
תשובה: ולמה אתה לא שואל האם מותר לך לחלל שבת על זה ולחלל את יום הכיפור. מצות ישוב ארץ ישראל לשבת בכל מקום ולא להניחה שממה ולא ביד זרים. ואת מצוה זו מתכוונים אנשי חומש לקיים אין היתר לחיילים לבטל מצות אלא אם כן יש פיקוח נפש בדבר.
שאלה: צום יום כיפור בתחילת הריון : אני אהיה בעז"ה בשבוע 8 של הריון, ביום כיפור. ההריון מלווה בבחילות קשות, הקאות ותחושה כללית רעה. שמתי לב שעל בטן ריקה, ההקאות והבחילות מתגברות. אני מאוד חוששת שארגיש רע בצום. מה עלי לעשות?
תשובה: עלייך להתייעץ עם רופא ירא שמים האם יש בכך סיכון לך או לעובר, חלילה. הרב חיים כץ
שאלה: יום כיפור והקאות בהריון: אני בחודש חמישי סובלת מהקאות תמידיות עד סוף ההריון. איך לנהוג בצום?
תשובה: עלייך להתייעץ עם רופא ירא שמים האם יש בכך סיכון לך או לעובר, חלילה. הרב חיים כץ
שאלה: קבלת שבת ביום טוב: יום טוב שני של ראש השנה שחל ביום ששי כמו השנה, האם צרכים, רצוי או חייבים לקבל את השבת מוקדם כמו ביום חול או בגלל שאין תוספת חול לקודש אפשר לכתחילה לאחר את קבלת השבת הרבה אחרי השקיעה גם כשאין אונס לעשות כן?
תשובה: יש לקבל שבת כמו בשבת רגילה.
שאלה: שידוכים והכרויות: ברצוני לשאול את הרב מה דעתו על הכרות עם בחור ה שבאים מרקע משפחתי מסובך ביותר אך בקשר הזוגי שלהם עם הבחור ה עימם הם נפגשים, שבאים ממשפחה מתוקנת ונורמלית לחלוטין, הם מאוד מרוצים והם אפילו מחליטים להנשא. האם לדעת הרב יש בזה משום ראש בריא במיטה חולה? והרי הזוג מאוד שלם עם עצמו וכל אחד מרגיש שמצא את זיווגו. אם כן ייתכן מאוד שזהו הזיווג הנועד מראש לאותו בחור ה, האם יש להכנס לזה מלכתחילה? מה גם שלא מדובר בשידוך! אלא בהכרות אקראית אשר מביאה לחתונה.אשמח אם הרב ייעץ לי בנידון וגמר חתימה טובה
תשובה: משפחה טובה זה בונוס חשוב. העיקר זה מיהו הבן זוג שלנו. משפחה מסובכת יכולה להעמיד קשיים. משפחה טובה נותנת רוח לבניה ועוזרת. אדם צריך להיות מודע גם למשפחת בן זוגו ולראות האם בסך הכל האישיות של בן זוגו כל כך חזקה ומקסימה בעיניו שיכול לסמוך עליו שידע לתת כוח וגיבוי גם בהתמודדות אל מול הקשיים שהמשפחה יכולה לעורר.
שאלה: חוק לישראל למנהגי האשכנזים: האם יש הבדל בלימוד חוק לישראל בין אשכנזים לספרדים? האם יש יתרון עבור אשכנזים ללימוד חוק לישראל לעומת פרשת השבוע?
תשובה: אין הבדל בין אשכנזים לספרדים. הלימוד בחוק לישראל נקבע עבור אותם אנשים שאין תורתם אומנותם וכך ילמדו כל יום מקרא משנה והלכה. קשה לומר שיש בזה עדיפות על פני לימוד אחר ולכן אם יש למישהו קביעות בלימוד של משהו אחר, ימשיך בקביעות שלו.
שאלה: לימוד משניות בעל פה: בסיעתא דשמיא התחלתי ללמוד משניות בע"פ וכבר הגעתי לאמצע מסכת פאה. אני מקווה שאני אגיע למצב שאוכל ללמוד ח"י פרקים בכל יום. האם בגריסה של המשניות אני חייב דווקא להבין? כלומר, ברור שללא הבנה בכלל אין תועלת (ע"פ המג"א סימן נ ) אבל האם כשאני לומד מהר את המשניות אני חייב בדיוק להריץ במוחי את כל פירוש המשנה או שמספיק רק שמדי פעם אחזור על פירוש המשניות ובגריסה עצמה לא אתעסק בהבנה?
תשובה: צריך להבין לפחות את ההבנה הפשוטה של המשנה ע"פ פירוש הרמב"ם או ר"ע מברטנורא וכדו'. לגרוס את המשניות ללא ההבנה הכי פשוטה שלהם, לא נחשב לימוד.
שאלה: הורדת משחק דמו מהאינטרנט: האם מותר להוריד משחק דמו מהאינטרנט? דמו הכוונה שזה כביכול טעימה מהמשחק ואין שם את כל האפשרויות כמו במשחק המלא בכלל. איני יודע אם הבעלים מסכימים להורדה מהאינטרנט או שזה נמכר בחנויות, אך מסברא אני אומר שהבעלים דווקא מעונינים שאנשים ישחקו בדמו על מנת שיתרשמו ממנו ויקנו את המלא. אך אדם קרוב אצל עצמו ואני לא פוסק לעצמי ואני מחכה לתשובתו של הרב.
תשובה: מותר להוריד סרט דמו.
שאלה: שעון מעורר בכיפור: אני משתמש בפלאפון כשעון מעורר. אז אם אני מפעיל אותו ליום כיפור בבוקר אז אפשר לקחת, נגיד חולצה או משהו, לעטוף איתה את הפלאפון ולשים את החולצה עם הפלאפון בתוך הארון או משהו כדי שלא ירעיש?
תשובה: אם יש רטט בפלאפון, שים אותו על גבי שמיכה וכד' בכדי שלא ירעיש מאוד. לאחר שהתעוררת שים עליו שמיכה עבה, כרית וכד' וזה יעמעם את הקול. אין צורך לקחתו לארון. כדאי גם לבטל את הנודניק שבשעון המעורר או לחילופין לעשות השכמה דרך התזכורת שבלוח שנה.
שאלה: לגדול בתורה: אני כבר איזה חצי שנה שהתחזקתי ואני לומד עכשיו בישיבה גבוהה שיעור א. אני רוצה לגדול בתורה ולהיות אחד מגדולי הדור אבל אינני יודע כ"כ איך לעשות זאת והאם זה נכון לחשוב כך ואני גם מתבייש לשאול את השאלה הזאת בישיבה שלי (לא יודע אולי זה יוהרא. אבל לא נראה לי). עכשיו נראה לי שכדי באמת להיות אישיות כזאת אז צריך ללמוד בצורה יוצאת דופן, כלומר ללמוד ורק גמרא ופוסקים בשעות לא שעות ולהסתגר (סוג של התבודדות). עכשיו אינני יודע איך עושים זאת בדיוק ולא יודע באיזה ישיבה (כיוון שלא בכל ישיבה אפשר) אפשר להיות כזה כיוון שצריך לללמוד בישיבה של גדולי דור וכדו. אשמח מאוד אם תעזרו לי. מחכה ומצפה לתשועת ה.
תשובה: טוב מאד שאתה שואף להתמלא בתורה ולעלות מעלה מעלה. ואם אתה נמצא בישיבה גבוהה תשתדל לשקוד ולהתחזק ביראת ד' ובאהבתו. ולהדבק ברבותיך ומהם תבקש הדרכה איך ללמוד הכי טוב בשנה הזו בלי לשאול מעבר לכך. וכך תעלה התורה. הדרך היא יגעת ומצאת תאמין בלי יגיעה אי אפשר להתקדם.
שאלה: בגרות בתנ"ך לגניזה או למיחזור: מה לעשות עם דפים של חומר לימוד לבגרות בתנ"ך של שנה שעברה? מותר לשים במיכל של מחזור, צריך לגנוז? זה פקטה רצינית של דפים. מדובר בסיכומים, שאלות ותשובות. אין שם צילומים מהתנ"ך, ושם ה' מוזכר לדעתי כמעט תמיד בכינוי ה או הקב"ה (אני לא יכולה להיות בטוחה במאה אחוז- ואין לי שום חשק לעבור על הכל שוב. עשיתי זאת מספיק!) בברכת יבנה בית המקדש במהרה בימינו אמן!
תשובה: אפשר לשים במיכל מיחזור ואפשר לגנוז.
שאלה: מוסר והשקפה: 1. המורה שלי שאלה אותי מה הדבר הכי חשוב בחיים. יש באמת משהו שהוא הכי חשוב מהכל? 2. מה אשם השעיר המשתלח שכל איבריו התפרקו ביום כיפור? מה הוא עשה שהוא צריך לסבול ככה? רבנים ענו לי שזה בא לבטא משהו חשוב, לבער את הרע וכו. עדיין נראה לי מאוד אכזרי לעשות את זה לשעיר. וזה התחמקות להסביר שקורבנות בא בשביל לקרב ביננו ל-ה. כי זה עדיין אכזרי. 3. יש רב בימינו שמסוגל להקריב קורבן בעצמו? כי נראה לי שכולם רק מדברים על רוחניות ועל בית מקדש קדוש, אבל האם להקריב הם מוכנים? 4. מה ההבדל בין השמחה של סוכות לשמחה של פסח ושבועות? האם הם שמחו כי כתוב בתורה לשמוח? איך אפשר לשמוח כי כתוב בתורה? זה נשמע הזוי לגמרי. 5. רב חרדי אמר לי ש"רוב גדולי ישראל" פסקו שחיי אדם קודמים לשלימות הארץ, ולכן מותר לפנות ישובים ביש"ע כי מסוכן לחיות ולהישאר שם. אז.מה קודם שלימות הארץ, או חיי אדם? 6. יש רבנים ציוניים שאומרים שמותר לפנות ישובים, ואסור לסרב פקודה כי העיקר לא לגרום לפילוג העם, ועם ישראל חשוב לנו יותר מעוד כמה מאות קילומטרים ביהודה ושומרון. האם זו עמדת התורה?
תשובה: על השאלות הראשונות לא אשיב כעת אלא בעוד כמה שנים כשתגדל. 4. כל חג יש מצוה לשמוח. שמחה יש כאשר יש משהו שמשמח ובחג מרגישים קרבת ד' גדולה כי הוא מעורר בנו את הזכרון ליציאת מצרים ואת הטובה שד' עשה לנו וקרב אותנו אליו והשמחה מציפה את הלב. בחג הסוכות יש שמחה נוספת שכתוב בו ושמחתם לפני ד' אלקיכם שבעת ימים, שמחת בית השואבה בבית המקדש. 5. אנו סוברים שכל וויתור על חלק בארץ ישראל מגדיל את הסכנה ולא מקטין אותה. ולכן משתי סיבות אסור למסור חלקים מארץ ישראל לאויבים. גם מצד מצות ישוב ארץ ישראל וגם מצד שמירת חיי אדם. אכן מצות כיבוש ארץ ישראל היא גם כשיש סכנה לחיי אדם. 6. עם ישראל חשוב וארץ ישראל חשובה והתורה חשובה וצריך לשמור על שלמות שלושתם ואין שלמות לעם ישראל בלי תורה וארץ ישראל. ואסור לוותר על קיומה של תורה בשביל שלמות העם ואסור לוותר על ארץ ישראל בשביל שלמות העם ואסור לוותר על שלמות העם בשביל שלמות הארץ. חייבים לשמור על כל שלושת השלמויות התלויות זו בזו כאחת.
שאלה: תפילת הדרך בין כפר סבא לנתניה: בנסיעה בין כפ"ס לנתני ה כ-25 ק"מ (המלאה בישובים בדרך), האם אשכנזי יכול לסיים את התפילה עם הברכה?
תשובה: מאחר ונוסעים על כביש מהיר ומצוי תאונות ניתן לברך
שאלה: עבודה כשומר בחול המועד: אני עובד בתור שומר במתקן ביטחוני. רציתי לדעת האם מותר לי לעבוד בחול המועד? בפועל העבודה לא דורשת ממני כלום ורוב הזמן ככולו אני יושב ופנוי לעסוק בענייני.
תשובה: מותר לעבוד בשמירה בחול המועד. ואם זה מקום שיש בו חשיבות לטובת ישראל, יש בזה גם מצוה.
שאלה: צום יוהכ"פ לאחר טיפול פוריות - דחוף: אישתי ואני מטופלים בטיפולי פוריות. היום ח תשרי, יבוצע הליך החזרת עוברים לאחר טיפול IVF. (יש לציין שזהו אינו הטיפול הראשון - עברנו סדרת טיפולים ארוכה). הפרופ המטפל אמר שיש לשתות כמות מים רבה במהלך כל התקופה עד לבדיקת ההריון (ציין שיש לו מטופלות דתיות רבות ומבירור שעשה ניתן לשתות לשיעורין). שאלתי היא כיצד עלי לנהוג מבחינת הצום?
תשובה: תשתי לשיעורין. תשאלי את הרופא מהי כמות הנוזלים שאת צריכה להכניס לגופך במשך היום ואת השיעור הזה תשתי לשיעורים. הרב חיים כץ
שאלה: הנקה ביום כיפור - מקרה ספציפי: ילדתי לפני קצת פחות משלושה חודשים, את בני החמישי. אני חוששת מהצום הקרוב שיגרום להפסקת ההנקה, ומבקשת מהרב הדרכה בעניין. הסיבות לחשש הן- 1. ב-3 מתוך 4 ילדים לא הצלחתי להמשיך להניק מעבר ל-3 חודשים. במקרה שההנקה כן נמשכה מעבר לכך - הייתי בבית ולא עבדתי. (אני אמורה לחזור מחופשת הלידה שלי מיד לאחר סוכות.) 2. זה נראה בבירור ממש שבימים שאני לא שותה מספיק (לפחות שני בקבוקים) הילד אוכל הרבה יותר בצפיפות (כל שעתיים-שעתיים וחצי) לא ישן טוב, ובכלל עצבני יותר.
תשובה: את יכולה לשתות לשיעורים את הכמות שאותה עד צריכה בכדי שלא יתמעט החלב. הרב חיים כץ